

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 19.martā Nr.**157**

(prot.Nr.13, 16.§)

**Par grozījumiem Daugavpils pilsētas domes 2007.gada 27.septembra lēmumā Nr.18**

**“Par īres maksas un apsaimniekošanas maksas noteikšanu”**

Pamatojoties uz likuma “Par pašvaldībām” 21.panta pirmās daļas 14.punkta b) apakšpunktu, likuma „Par dzīvojamo telpu īri” 2.panta pirmo daļu, 11.panta otro daļu, 11.1 pantu, 13.panta otro daļu, Pārejas noteikumu 2.punktu, Civillikuma 2120.pantu, ar mērķi nodrošināt Daugavpils pilsētas pašvaldības īpašumā vai valdījumā esošā dzīvojamā fonda pienācīgu uzturēšanu (izīrējamo telpu dzīvošanai derīga stāvokļa nodrošināšana), novērst tā tehniskā stāvokļa pasliktināšanos, Daugavpils pilsētas domes Mājokļu komitejas 2020.gada 19.marta atzinumu, Īpašuma komitejas 2020.gada 19.marta atzinumu un Finanšu komitejas 2020.gada 19.marta atzinumu, atklāti balsojot: PAR – 11 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs), PRET – nav, ATTURAS – 1 (V.Kononovs), **Daugavpils pilsētas dome nolemj:**

1. Izdarīt 2007.gada 27.septemra lēmumā Nr.18 “Par īres maksas un apsaimniekošanas maksas noteikšanu” (turpmāk – Lēmums) šādus grozījumus:

1.1. Izteikt Lēmuma 1.punktu šādā redakcijā:

“1. Noteikt, ka līdz brīdim, kad dzīvokļu īpašnieku sabiedrība vai ar dzīvokļu īpašnieku savstarpēju līgumu pilnvarota persona ar nodošanas-pieņemšanas aktu pārņem dzīvojamās mājas pārvaldīšanas tiesības, maksa par dzīvojamās mājas pārvaldīšanu un apsaimniekošanu tiek noteikta 2017.gada 11.jūlija Ministru kabineta noteikumos Nr.408 “Dzīvojamās mājas pārvaldīšanas un apsaimniekošanas maksas aprēķināšanas noteikumi” noteiktajā kārtībā.

1.2. Izslēgt Lēmuma 2.punktu.

1.3. Izteikt Lēmuma 3.punktu šādā redakcijā:

“3. Noteikt Daugavpils pilsētas pašvaldības īpašumā vai valdījumā esošas dzīvojamās telpas īres maksas peļņas daļu sekojošos apmēros:

3.1. telpām, kuras statuss ir noteikts kā speciālistam izīrējamā dzīvojamā telpa - 1,00 EUR (viens *eiro* 00 centi) mēnesī par vienu izīrētās dzīvojamās telpas platības kvadrātmetru,

3.2. pārējām telpām – 0,01 EUR (nulle *eiro* 01 cents) mēnesī par vienu izīrētās dzīvojamās telpas platības kvadrātmetru.

Peļņa nav iekļaujama īres maksā, ja dzīvojamā telpa tiek izīrēta personai, kurai pašvaldības pienākums ir sniegt likumā noteiktajā kārtībā palīdzību dzīvokļa jautājumu risināšanā (izņemot dzīvojamo telpu izīrēšanu speciālistiem) un normatīvajos aktos noteiktajos citos gadījumos.”

1.4. Papildināt Lēmumu ar 5.punktu šādā redakcijā:

“5. Noteikt, ka pašvaldības īpašumā vai valdījumā esošas dzīvojamās telpas īres maksu aprēķina un iekasē sabiedrība ar ierobežotu atbildību “Daugavpils dzīvokļu komunālās saimniecības uzņēmums”. Iekasētās īres maksas peļņas daļu pārskaita pašvaldības budžetā vienu reizi mēnesī līdz nākamā mēneša pēdējām datumam.”

2. Uzdot sabiedrības ar ierobežotu atbildību “Daugavpils dzīvokļu komunālās saimniecības uzņēmums” valdes loceklim veikt grozījumus noslēgtajos īres līgumos normatīvajos aktos noteiktajā kārtībā.

Domes priekšsēdētājs *(personiskais paraksts)* A.Elksniņš